**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 23.07.2025, ora 08.00 – 24.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 24.07.2025, ora 07.00**

**RÂURI**

Debitele au fost, în general staționare, exceptând râurile din bazinele hidrografice: Vișeu, Iza, Tur, Someș, Buzău, Rm. Sărat, Putna, Trotuș, Bistrița, Moldova, Suceava, cursul Mureșului, cursul superior și mijlociu al Siretului și pe cursul superior și inferior al Prutului, unde au fost în scădere.

Pe cursul inferior al Siretului și cursul mijlociu al Prutului, debitele au fost în creștere ca urmare a propagării.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Lăpuș, Crasna, Barcău, Crișuri, Mureș, Bega Veche, Timiș, Moravița, Caraş, Nera, Cerna, Bârlad, pe afluenții din bazinul superior și mijlociu al Prutului, bazinul inferior al Jiului, unii afluenți din bazinele Oltului, Argeşului, Vedei și pe râurile din Dobrogea.

Este în vigoare **ATENȚIONAREA HIDORLOGICĂ** nr. 56din 23.07.2025.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi, în general staționare, exceptând râurile din bazinele hidrografice: Vișeu, Iza, Tur, Someș, Buzău, Rm. Sărat, Putna, Trotuș, Bistrița, Moldova, Suceava, cursurile Mureșului, Siretului și pe cursul superior și inferior al Prutului, unde vor fi în scădere.

Pe cursul mijlociu al Prutului, debitele vor fi în creștere ca urmare a propagării.

Sunt posibile creșteri de niveluri și debite, pe unele râuri din zonele de deal și de munte, cu posibile depașiri ale **COTELOR DE ATENȚIE**, mai ales pe cele din Transilvania, Banat și vestul Moldovei, ca urmare a precipitațiilor prognozate, sub formă de aversă și propagării.

Se menține în vigoare **ATENȚIONAREA HIDORLOGICĂ** nr. 56din 23.07.2025., până la ora 12:00.

**DUNĂRE**

Debitul la intrarea în țară (secțiunea Baziaș) în intervalul 23 - 24.07.2025 a fost în creștere, având valoarea de 2700 m3/s, sub media multianuală a lunii iulie (5350 m3/s).

În aval de Porțile de Fier debitele au fost în creștere pe sectoarele Gruia – Bechet și Brăila - Tulcea și în scădere pe sectorul Corabia – Vadu Oii.

Debitul la intrarea în țară (secțiunea Baziaș) va fi în creştere (2800 m3/s).

În aval de Porțile de Fier debitele vor fi în creștere pe sectorul Gruia – Tr. Măgurele și în scădere pe sectorul Zimnicea – Tulcea.

**2.** **Situația meteorologică în intervalul 23.07.2025, ora 09.00 – 24.07.2025, ora 06.00**

**ÎN ŢARĂ**

Valul de căldură s-a menținut în sudul și sud-estul țării, însă a diminuat în intensitate, dar s-a și extins în vest și a fost caniculă în cea mai mare parte a Olteniei, local în Banat și Muntenia și izolat în Dobrogea. Indicele temperatură-umezeală (ITU) a atins și a depășit pragul critic de 80 de unități în mare parte a Olteniei, îndeosebi în zona de câmpie a Munteniei și cea continentală a Dobrogei și pe arii restrânse în sudul Banatului și al Moldovei. În restul zonelor, vremea a fost călduroasă, iar pe litoral s-au menținut valori termice apropiate de norme. Ziua, cerul a fost variabil la senin, iar vântul slab și moderat, izolat cu ușoare intensificări în zona montană înaltă din nordul Carpaților Orientali. În cursul nopții însă au fost înnorări temporar accentuate averse descărcări electrice și intensificări de scurtă durată ale vântului, local în Oltenia, Muntenia, Dobrogea și în Carpații Meridionali, pe arii mai restrânse în Banat și Transilvania. Ploile au avut caracter torențial și izolat cantitățile de apă au depășit 15 l/mp în Muntenia. Temperaturile maxime s-au încadrat între 26 de grade la Constanța-dig și 38 de grade la Drobeta-Turnu Severin, iar la ora 6 valorile termice erau cuprinse între 12 grade la Toplița și Miercurea Ciuc și 25 de grade la Slobozia, Gura Portiței și Mahmudia. Noaptea, cu totul izolat pe litoral s-a format ceață. Observație: de ieri dimineață de la ora 6 au fost emise 8 mesaje privind fenomene meteorologice periculoase imediate, dintre care 3 avertizări cod portocaliu emise de către CNPM pentru Muntenia și 4 atenționări cod galben (3 emise de către SRPV Sibiu și 2 de către SRPV Craiova).

**LA BUCUREŞTI**

Valul de căldură a persistat, dar a diminuat în intensitate; s-au menținut canicula și disconfortul termic accentuat, cu indice temperatură-umezeală (ITU) peste pragul critic de 80 de unități din orele amiezii până spre seară. Pe timpul zilei și seara, cerul a fost mai mult senin, apoi însă înnorările s-au accentuat temporar și au fost averse și descărcărcări electrice. Vântul a suflat slab și moderat. Temperatura maximă a fost de 34 de grade în Băneasa, 35 de grade la Afumați și 36 de grade la Filaret, iar la ora 6 se înregistrau 22 de grade.

**3. Prognoza meteorologică în intervalul 24.07.2025, ora 09.00 – 25.07.2025, ora 09.00**

**ÎN ŢARĂ**

Valul de căldură se va extinde în cea mai mare parte a țării, va fi disconfort termic ridicat și indicele temperatură umezeală (ITU) va depăși pragul critic de 80 de unități. Va fi caniculă în Banat, Crișana, Oltenia, Muntenia, sudul Moldovei, Dobrogea continentală și local în Maramureș și Transilvania. Temperaturile maxime se vor încadra între 26 și 39 de grade, iar cele minime vor fi cuprinse între 12 și 24 de grade, caracterizând o noapte tropicală mai ales în vestul, sudul și local în estul teritoriului. Cerul va fi variabil, iar îndeosebi după-amiaza și seara vor fi înnorări temporar accentuate, averse, descărcări electrice și intensificări de scurtă durată ale vântului, local la munte, pe arii restrânse în sud-vest, centru și nord-est și izolat în rest. Pe spații mici cantitățile de apă vor depăși 15...25 l/mp și va cădea grindină. Noaptea pe alocuri se va forma ceață.

**LA BUCUREŞTI**

Valul de căldură se va menține. Va fi caniculă și disconfort termic ridicat, iar indicele temperatură-umezeală (ITU) va depăși pragul critic de 80 de unități. Cerul va fi variabil, cu unele înnorări ziua, însă probabilitatea pentru averse și descărcări electrice va fi redusă. Vântul va sufla slab și moderat. Temperatura maximă va fi de 36…37 de grade, iar cea minimă va fi de 20...22 de grade caracterizând o noapte tropicală.

1. ***CALITATEA APELOR***

***Sistemul de Gospodărire a Apelor Brașov din cadrul Administrației Naționale Apele Române*** informează despre producerea, în data de 23.07.2025, ora 18.36, unei poluari accidentale a apei raului Târlung pe raza localității Carpiniș, județul Brașov, manifestată prin colorarea apei în albastru. Cauza probabila o reprezinta o exploatare deficitara a statiei de epurare. Poluatorul posibil este SC Denim Euro Wash SRL (spălare și vopsire textile). Nu s-a inregistrat mortalitate piscicola. S-au prelevat trei probe de apă (din conducta de evacuare, pr.Târlung amonte conductă, pr. Târlung aval conductă) pentru efectuarea analizelor de laborator. Vom reveni cu informatii suplimentare.

***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș, mentionand faptul ca incepând cu data de 23.07.2025 au fost monitorizate, o dată pe zi (la ora 6:00), un număr de 16 secțiuni, amplasate pe 4 râuri: r. Corund (2 secțiuni), r. Târnava Mică (6 secțiuni), r. Târnava Mare (o secțiune) și r. Mureș (7 secțiuni); cu o frecvență de două ori pe zi (la ora 6:00 și la ora 18:00) un număr de 8 secțiuni (dintre cele 16 secțiuni), amplasate pe 4 râuri: r. Corund (o secțiune), r. Târnava Mică (5 secțiuni), r. Târnava Mare (o secțiune) și r. Mureș (o secțiune) și o dată pe săptămână pentru o secțiune r. T-va Mică- amonte localitatea Praid (priza).

**Râul Corund:** Concentrația clorurilor, pe probele de apă prelevate în secțiunea amonte de confluența cu r.Tva Mică, în data de 22.07 ora 06:00 a scăzut cu 335 mg/l față de 2217 mg/l înregistrată în data de 21.07. ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea r. Corund amonte confl r. Tva Mică, a variat între 5990 μS/cm și 8050 μS/cm.

**Calitatea râului Târnava Mică** este, în continuare, influențată de aportul r. Corund; rezultatele analizelor prezintă o variația ușor pulsatorie și se mențin la valori mult mai scăzute față de cele înregistrate la declanșarea evenimentului de calitate. În data de 22.07.2025 ora 06:00, în secțiunea Târnăveni priză, concentrația clorurilor a înregistrat o scădere cu 82 mg/l față de valoarea de 330 mg/l înregistrată în data de 21.07 ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea Tva Mică aval loc Praid, a variat între 1491 μS/cm și 2134 μS/cm.

**Râul Târnava Mare - secțiunea Mihalț:** Conform analizelor efectuate pe probele de apă prelevate, realizate în intervalul 22.07 ora 06:00 și 23.07 ora 06:00, la indicatorul cloruri, s-au înregistrat variații mici, de la o prelevare la alta. Concentrația clorurilor în data de 23/07/06:00 a crescut cu 8 mg/l față de 187 mg/l înregistrată în 22/07/18:00. În lunile iulie, din perioada 2022-2024, în secțiunea Mihalț, la indicatorul conductivitate s-au înregistrat valori cuprinse între 757,0 μS/cm și 1455 μS/cm, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Conform măsurătorilor cu frecvență orară, in situ, în ultimele 24 ore, conductivitatea a variat între 960 μS/cm și 1061 μS/cm*.*

**Râul Mureș:** Conform analizelor efectuate pe probele de apă prelevate, realizate în intervalul 22.07 și 23.07, la indicatorul cloruri, pe râul Mureș s-au înregistrat variații mici, de la o prelevare la alta, în toate cele 7 secțiuni monitorizate. În data de 23.07.2025 ora 06:00, în secțiunea Nădlac, concentrația clorurilor a scăzut cu 10,6 mg/l, față de 79,9 mg/l înregistrată în data de 22.07. ora 06:00. În lunile iulie, din perioada 2022-2024, în secțiunea Nădlac, la indicatorul cloruri s-au înregistrat valori cuprinse între 28,0 mg/l și 43,8 mg/l, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Ca urmare a măsurătorilor cu frecvență orară, in - situ, în ultimele 24 ore, conductivitatea pe râul Mureș în secțiunea Nădlac a variat între 466 μS/cm și 533 μS/cm*.*

1. ***ALIMENTĂRI CU APĂ***

***Administratia Bazinala de Apă Prut-Bârlad***

**Judetul Vaslui:** Se aplica, incepand cu 01.07.2025, prevederile „Planului de restrictii si folosire a apei in perioade deficitare”, treapta a I, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.

***Administratia Bazinala de Apă Jiu***

**Judetul Hunedoara:** Pentru aducțiunea Priza Buta, Ac. Valea de Pești-Jiul de Vest, la circa 30 km de municipiul Petroșani, sunt în desfășurare lucrări conexe. Conducta Buta- Baraj, funcționează în probe tehnologice, începând cu data de 05.01.2025, până la finalizarea lucrărilor.

***Administratia Bazinala de Apă Buzău-Ialomița***

Se aplica prevederile „Planului de restrictii si folosire a apei in perioade deficitare pentru urmatoarele sectoare:

* Treapta III de restrictii pentru sectorul 4 Braila-Galati.
* Treapta III de restrictii pentru sectorul 5.2 Dunare Brat Macin.
* Treapta I de restrictii pentru sectorul 6 Chiciu - Vadu-Oii (amonte Chiciu).
* Treapta III de restrictii pentru sectorul 6.1 Chiciu - Vadu-Oii.
* Faza de atentionare/avertizare pentru sectorul 5.1 Vadu-Oii – Braila.
* Faza de atentionare/avertizare pentru sectorul 1 Râul Buzău, între varsare si p.h. Banița.
* Faza de atentionare/avertizare pentru sectorul 2 Râul Buzau, între ph Banița si ph Măgura.

***Administratia Bazinala de Apă Dobrogea-Litoral***

Din cauza scăderii nivelului și a debitului fluviului Dunărea pe **sectorul Chiciu – Cernavodă – Hârșova**, precum și tendința de scădere în următoarea perioadă, **va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, va fi instituită **faza de atenționare/avertizare** la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* + în scop potabil: **S.C. R.A.J.A. S.A. Constanța – Sursa de apă potabilă Cernavodă;**
  + transport: **C.N. A.C.N. Agigea cu alimentare apă din Dunăre;**
  + industrie**: S.C. Sârme și Cabluri S.A. Hârșova;**
  + irigații: **Ag. A.N.I.F. Filiala Îmbunătățiri Funciare Constanța; O.U.A.I. Ostrov-Babușa** și **O.U.A.I. Ostrov-Regie;**
  + piscicultură: **SC Aquarom Elite Distribution Buc.–Am. pisc. Oltina** și **SC Danubiu Elite Buc. –Am. pisc. Dunăreni.**

**De asemenea, se trece la încetarea aplicării treptei 1 de restricții, la S.N.N. C.N.E. Cernavodă, și revenirea la faza de avertizare/atenționare**.

Din cauza scăderii semnificative în ultima perioadă a nivelului, respectiv a debitului **fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina**, precum și tendința de scădere pentru următoarea perioadă, se vor aplica **prevederile *Planului de restricții și folosire a apelor în perioadele deficitare pentru B.H. Dunăre 2021-2025***. În acest sens, se instituie **faza de atenționare/avertizare** la folosințele care se alimentează cu apa din Dunăre, **pe sectorul Tulcea – Partizani - Maliuc – Crișan - Sulina**, respectiv:

* în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;
* industrie: S.C. Alum SA Tulcea;
* irigații:SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;
* piscicultură: SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe **sectorul Dăeni – Măcin – Smârdan – Grindu - Chilia Veche**, precum și tendința de scădere pentru următoarea perioadă, **va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025**. În acest sens, se instituie **aplicarea treptelor 1, 2** și **3 de restricții** la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:

* + în scop potabil: S.A.A.C. Dăeni, Comuna Smârdan, SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche;
  + irigații:SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin, A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche).

Din cauza scăderii semnificative în ultima perioadă a nivelului, respectiv a debitului **fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe**, precum și tendința de scădere pentru următoarea perioadă, se vor **aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, se instituie **faza de atenționare/avertizare** la folosințele care se alimentează cu apă din Dunăre, **pe sectorul Nufăru – Mahmudia – Murighiol - Sfântu Gheorghe**, respectiv:

* + în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;
  + irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;
  + piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

1. ***CALITATEA MEDIULUI***
2. **În domeniul aerului**

***Agenţia Naţională pentru Mediu și Arii Protejate*** informează că, din rezultatele analizelor efectuate pentru data de 22.07.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf). La stația de monitoring a calității aerului cu indicativul B-1, din mun. Bucuresti, s-a inregistrat o valoare de aproximativ 212.67µg/m³, peste pragul de informare (180 µg/m³) pentru O3 (ozon). Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

Nu s-au înregistrat evenimente deosebite

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**